ET

II LISA

„II LISA

**OMAVAHENDITE JA OMAVAHENDITE NÕUETE ARUANDLUSE JUHISED**

**II OSA. VORMIDE TÄITMISE JUHISED**

(…)

7. C 33.00 – Riskipositsioonid valitsemissektori suhtes (GOV)

7.1. Üldised märkused

191. Vormis C 33.00 esitatav teave hõlmab kõiki valitsemissektori suhtes olevaid riskipositsioone, nagu on määratletud käesoleva rakendusmääruse V lisa punkti 42 alapunktis b.

192. Kui valitsemissektoriga seotud riskipositsioonidele kohaldatakse määruse (EL) nr 575/2013 III osa II jaotise kohaseid omavahendite nõudeid, jagatakse valitsemissektoriga seotud riskipositsioonid eri riskipositsiooni klassides vastavalt kõnealuse määruse artiklitele 112 ja 147, nagu on kindlaks määratud vormide C 07.00, C 08.01 ja C 08.02 täitmise juhistes.

193. Vastaspoole sektori „valitsemissektor“ puhul määruse (EL) nr 575/2013 kohaste kapitalinõuete arvutamiseks kasutatavate riskipositsiooni klasside määramisel järgitakse käesoleva rakendusmääruse V lisa 3. osa tabelit 2 (standardmeetod) ja tabelit 3 (sisereitingute meetod).

194. Teave esitatakse koguriskipositsioonide kohta (st summa kõikide riikide puhul, kelle keskvalitsuse suhtes pangal on riskipositsioon) ja iga riigi kohta, võttes aluseks vastaspoole asukoha vahetu laenuvõtja põhjal.

195. Riskipositsioonide määramisel riskipositsioonide klassidesse või jurisdiktsioonidesse ei võeta arvesse krediidiriski maandamise tehnikaid ega asendusmõju. Riskipositsiooni väärtuste ja riskiga kaalutud vara arvutamisel iga riskipositsiooni klassi või jurisdiktsiooni puhul võetakse siiski arvesse krediidiriski maandamise tehnikaid, sealhulgas asendusmõju.

196. Teabe esitamisel valitsemissektori suhtes olevate riskipositsioonide kohta muude vahetu vastaspoole asukoha jurisdiktsioonide lõikes kui aruandva finantsinstitutsiooni asukoha jurisdiktsioon kohaldatakse rakendusmääruse artikli 6 lõikes 3 sätestatud künniseid.

7.2. Vormi „Riskipositsioonid valitsemissektori suhtes“ ulatus

197. Vorm „Riskipositsioonid valitsemissektori suhtes“ hõlmab bilansilisi, bilansiväliseid ja tuletisinstrumentidest tulenevaid otseseid riskipositsioone (nii kauplemisportfellivälised kui ka kauplemisportfelli kuuluvad riskipositsioonid). Samuti tuleb esitada memokirje, mis kajastab kaudseid riskipositsioone krediidituletisinstrumentides, mille alusvaraks on valitsemissektori suhtes olevad riskipositsioonid.

198. Riskipositsioon on otsene riskipositsioon, kui vahetu vastaspool on üksus, mis kuulub käesoleva rakendusmääruse V lisa punkti 42 alapunktis b esitatud valitsemissektori määratluse alla.

199. Vorm on jagatud kaheks osaks. Esimeses osas esitatakse riskipositsioonide jaotus riskide, regulatiivsete lähenemisviiside ja riskipositsiooni klasside lõikes ning teises osas riskipositsioonide jaotus järelejäänud tähtaja lõikes.

7.3. Juhised konkreetsete kirjete kohta

|  |  |
| --- | --- |
| Veerud | Juhised |
| 0010–0260 | **OTSESED RISKIPOSITSIOONID** |
| 0010–0140 | **BILANSILISED RISKIPOSITSIOONID** |
| 0010 | **Selliste finantsvarade bilansiline brutoväärtus, mis ei ole tuletisinstrumendid**  Selliste valitsemissektori suhtes olevate finantsvarade bilansiline kogubrutoväärtus (vastavalt käesoleva rakendusmääruse V lisa 1. osa punktile 34), mis ei ole tuletisinstrumendid, kõigi arvestusportfellide puhul IFRSi või nõukogu direktiivil 86/635/EMÜ põhineva siseriikliku GAAPi kohaselt, nagu on määratletud käesoleva rakendusmääruse V lisa 1. osa punktides 15–22 ja loetletud veergudes 0030–0120.  Usaldusväärse hindamise nõuetest tulenev väärtuse korrigeerimine ei vähenda kauplemisportfelli kuuluvate ja kauplemisportfelliväliste õiglases väärtuses mõõdetavate riskipositsioonide bilansilist brutoväärtust. |
| 0020 | **Selliste finantsvarade bilansiline koguväärtus, mis ei ole tuletisinstrumendid (pärast lühikeste positsioonide mahaarvamist)**  Selliste valitsemissektori suhtes olevate finantsvarade bilansiline koguväärtus (vastavalt rakendusmääruse V lisa 1. osa punktile 27), mis ei ole tuletisinstrumendid, kõigi arvestusportfellide puhul IFRSi või nõukogu direktiivil 86/635/EMÜ põhineva siseriikliku GAAPi kohaselt, nagu on määratletud käesoleva rakendusmääruse V lisa 1. osa punktides 15–22 ja loetletud veergudes 0030–0120, pärast lühikeste positsioonide mahaarvamist.  Kui finantsinstitutsioonil on lühike positsioon sama järelejäänud tähtaja ja sama vahetu vastaspoole puhul ning see on nomineeritud samas valuutas, arvatakse lühikese positsiooni bilansiline väärtus maha otsese riskipositsiooni bilansilisest väärtusest. Kui netoväärtus on negatiivne, kajastatakse seda nullina. Kui finantsinstitutsioonil on lühike positsioon ilma vastava otsese positsioonita, on lühikese positsiooni summa selles veerus null. |
| 0030–0120 | **FINANTSVARAD, MIS EI OLE TULETISINSTRUMENDID, ARVESTUSPORTFELLIDE LÕIKES**  Selliste valitsemissektori suhtes olevate finantsvarade bilansiline koguväärtus, mis ei ole tuletisinstrumendid, (nagu määratletud tabeli eelmises reas) arvestusportfellide lõikes vastavalt kohaldatavale raamatupidamistavale. |
| 0030 | **Kauplemiseks hoitavad finantsvarad**  IFRS 7.8(a)(ii); IFRS 9 lisa A |
| 0040 | **Kauplemisel kasutatavad finantsvarad**  Nõukogu direktiivi 86/635/EMÜ artiklid 32 ja 33; käesoleva rakendusmääruse V lisa 1. osa punkt 16 ning direktiivi 2013/34/EL artikli 8 lõike 1 punkt a  Seda teavet esitavad üksnes need finantsinstitutsioonid, kelle suhtes kohaldatakse üldtunnustatud raamatupidamispõhimõtteid (GAAP). |
| 0050 | **Kohustuslikult õiglases väärtuses muutustega läbi kasumiaruande mõõdetavad finantsvarad, mida ei kasutata kauplemisel**  IFRS 7.8(a)(ii); IFRS 9.4.1.4 |
| 0060 | **Finantsvarad õiglases väärtuses muutustega läbi kasumiaruande**  IFRS 7.8(a)(i); IFRS 9.4.1.5 ja direktiivi 2013/34/EL artikli 8 lõike 1 punkt a ja artikli 8 lõige 6 |
| 0070 | **Õiglases väärtuses muutustega läbi kasumiaruande mõõdetavad finantsvarad, mida ei kasutata kauplemisel ja mis ei ole tuletisinstrumendid**  Nõukogu direktiivi 86/635/EMÜ artikli 36 lõige 2; direktiivi 2013/34/EL artikli 8 lõike 1 punkt a  Seda teavet esitavad üksnes need finantsinstitutsioonid, kelle suhtes kohaldatakse üldtunnustatud raamatupidamispõhimõtteid (GAAP). |
| 0080 | **Õiglases väärtuses läbi muu koondkasumi mõõdetud finantsvarad**  IFRS 7.8(d); IFRS 9.4.1.2A |
| 0090 | **Omakapitalis kajastatavad õiglases väärtuses mõõdetavad finantsvarad, mida ei kasutata kauplemisel ja mis ei ole tuletisinstrumendid**  Direktiivi 2013/34/EL artikli 8 lõike 1 punkt a ja artikli 8 lõige 8  Seda teavet esitavad üksnes need finantsinstitutsioonid, kelle suhtes kohaldatakse üldtunnustatud raamatupidamispõhimõtteid (GAAP). |
| 0100 | **Amortiseeritud soetusmaksumuses kajastatud finantsvarad**  IFRS 7.8(f); IFRS 9.4.1.2; käesoleva rakendusmääruse V lisa 1. osa punkt 15. |
| 0110 | **Soetusmaksumusepõhisel meetodil mõõdetud finantsvarad, mida ei kasutata kauplemisel ja mis ei ole tuletisinstrumendid**  Nõukogu direktiivi 86/635/EMÜ artikkel 35; direktiivi 2013/34/EL artikli 6 lõike 1 punkt i ja artikli 8 lõige 2; käesoleva rakendusmääruse V lisa 1. osa punkt 16  Seda teavet esitavad üksnes need finantsinstitutsioonid, kelle suhtes kohaldatakse üldtunnustatud raamatupidamispõhimõtteid (GAAP). |
| 0120 | **Muud finantsvarad, mida ei kasutata kauplemisel ja mis ei ole tuletisinstrumendid**  Nõukogu direktiivi 86/635/EMÜ artikkel 37; direktiivi 2013/34/EL artikli 12 lõige 7; käesoleva rakendusmääruse V lisa 1. osa punkt 16  Seda teavet esitavad üksnes need finantsinstitutsioonid, kelle suhtes kohaldatakse üldtunnustatud raamatupidamispõhimõtteid (GAAP). |
| 0130 | **Lühikesed positsioonid**  Lühikeste positsioonide bilansiline väärtus, nagu on määratletud IFRS 9 BA.7(b), kui otsene vastaspool on valitsemissektor, nagu on määratletud käesoleva lisa punktides 155–160.  Lühike positsioon tekib juhul, kui finantsinstitutsioon müüb väärtpabereid, mis on omandatud pöördrepolaenu raames või mis on laenuks võetud väärtpaberite laenuks andmise tehingu raames.  Bilansiline väärtus on lühikeste positsioonide õiglane väärtus.  Lühikesed positsioonid tuleb kajastada järelejäänud tähtaja klasside (nagu on loetletud ridades 0170–0230) ja vahetute vastaspoolte lõikes.  Selles veerus esitatavad lühikesed positsioonid võib tasaarvestada sama järelejäänud tähtajaga positsioonidega, mille vahetu vastaspool on sama ja mis on samas vääringus, mis veergudes 0030–0120 esitatud, et saada veerus 0020 esitatav netopositsioon. |
| 0140 | **Millest: lühikesed positsioonid, mis tulenevad pöördrepolaenudest, mis on liigitatud kauplemiseks hoitavateks või kauplemisel kasutatavateks finantsvaradeks**  Lühikeste positsioonide bilansiline väärtus, nagu on määratletud IFRS 9 BA.7(b), mis tuleneb juhul, kui finantsinstitutsioon müüb väärtpabereid, mis on omandatud pöördrepolaenu raames, mille otsene vastaspool on valitsemissektor, kusjuures kõnealuseid väärtpaberid on liigitatud kauplemiseesmärgil hoitavateks või kauplemisel kasutatavate finantsvarade arvestusportfelli (veerg 0030 või 0040).  Selles veerus ei kajastata lühikesi positsioone, mis tekivad juhul, kui müüdud väärtpaberid olid laenuks võetud väärtpaberite laenuks andmise tehingu raames. |
| 0150 | **Varade väärtuse akumuleeritud langus**  Varade väärtuse akumuleeritud kogulangus, mis on seotud finantsvaradega, mis ei ole tuletisinstrumendid ja mida kajastatakse veergudes 0080–0120 (käesoleva rakendusmääruse V lisa 2. osa punktid 70 ja 71) |
| 0160 | **Varade väärtuse akumuleeritud langus – millest; õiglases väärtuses läbi muu koondkasumi mõõdetud finantsvaradest või omakapitalis kajastatavad õiglases väärtuses mõõdetavatest finantsvaradest, mida ei kasutata kauplemisel ja mis ei ole tuletisinstrumendid**  Varade väärtuse akumuleeritud kogulangus, mis on seotud finantsvaradega, mis ei ole tuletisinstrumendid ja mida kajastatakse veergudes 0080 ja 0090. |
| 0170 | **Krediidiriskist tulenevad õiglase väärtuse akumuleeritud negatiivsed muutused**  Krediidiriskist tulenevad õiglase väärtuse akumuleeritud negatiivne kogumuutus seoses veergudes 0050, 0060, 0070, 0080 ja 0090 kajastatud positsioonidega (käesoleva rakendusmääruse V lisa 2. osa punkt 69). |
| 0180 | **Krediidiriskist tulenevad õiglase väärtuse akumuleeritud negatiivsed muutused – millest: kohustuslikult õiglases väärtuses muutustega läbi kasumiaruande mõõdetavatest finantsvaradest, mida ei kasutata kauplemisel, finantsvaradest õiglases väärtuses muutustega läbi kasumiaruande või õiglases väärtuses muutustega läbi kasumiaruande mõõdetavatest finantsvaradest, mida ei kasutata kauplemisel**  Krediidiriskist tulenev õiglase väärtuse akumuleeritud negatiivne kogumuutus seoses veergudes 0050, 0060 ja 0070 kajastatud positsioonidega. |
| 0190 | **Krediidiriskist tulenevad õiglase väärtuse akumuleeritud negatiivsed muutused – millest: õiglases väärtuses läbi muu koondkasumi mõõdetud finantsvaradest või omakapitalis kajastatavad õiglases väärtuses mõõdetavatest finantsvaradest, mida ei kasutata kauplemisel ja mis ei ole tuletisinstrumendid**  Krediidiriskist tulenev õiglase väärtuse akumuleeritud negatiivne kogumuutus seoses veergudes 0080 ja 0090 kajastatud positsioonidega. |
| 0200–0230 | **TULETISINSTRUMENDID**  Otseselt tuletisinstrumentidest tulenevad positsioonid kajastatakse veergudes 0200–0230.  Selliste tuletisinstrumentide kajastamisel, mille suhtes kohaldatakse nii vastaspoole krediidiriski kui ka tururiski kapitalinõudeid, tuleb järgida rea jaotiste puhul esitatud juhiseid. |
| 0200–0210 | **Positiivse õiglase väärtusega tuletisinstrumendid**  Kõik tuletisinstrumendid, mille vastaspool on valitsemissektor ja millel on finantsinstitutsiooni jaoks aruandekuupäeval positiivne õiglane väärtus, sõltumata sellest, kas neid IFRSi või kohaldatava nõukogu direktiivil 86/635/EMÜ põhineva siseriikliku GAAPi kohaselt kasutatakse kvalifitseeruva riskimaandusena, kauplemiseks hoitavatena või kauplemisportfelli kuuluvatena.  Majanduslikuks riskimaanduseks kasutatavaid tuletisinstrumente kajastatakse juhul, kui need kuuluvad kauplemisportfelli või kauplemiseks hoitavate instrumentide portfelli (käesoleva rakendusmääruse V lisa 2. osa punktid 120, 124, 125 ja 137–140). |
| 0200 | **Positiivse õiglase väärtusega tuletisinstrumendid: bilansiline väärtus**  Aruandekuupäeval finantsvarana kajastatavate tuletisinstrumentide bilansiline väärtus.  Nõukogu direktiivil 86/635/EMÜ põhineva siseriikliku GAAPi kohaselt hõlmavad nendes veergudes kajastatavad tuletisinstrumendid tuletisinstrumente, mida mõõdetakse soetusmaksumuses või soetusmaksumuses või turuväärtuses, olenevalt sellest, kumb on väiksem, ja mis kuuluvad kauplemisportfelli või on määratletud riskimaandamisinstrumentidena. |
| 0210 | **Positiivse õiglase väärtusega tuletisinstrumendid: tinglik väärtus**  IFRSi või kohaldatava nõukogu direktiivil 86/635/EMÜ põhineva siseriikliku GAAPi kohaselt kõigi selliste tuletisfinantsinstrumentide tinglik väärtus (nagu on määratletud käesoleva rakendusmääruse V lisa 2. osa punktides 133–135), mis on sõlmitud ja mida ei ole veel aruandekuupäeval arveldatud ning mille vastaspool on valitsemissektor (nagu on määratletud käesoleva lisa punktides 191–196), kui selle õiglane väärtus on finantsinstitutsiooni jaoks aruandekuupäeval positiivne. |
| 0220–0230 | **Negatiivse õiglase väärtusega tuletisinstrumendid**  Kõik tuletisinstrumendid, mille vastaspool on valitsemissektor ja millel on finantsinstitutsiooni jaoks aruandekuupäeval negatiivne õiglane väärtus, sõltumata sellest, kas neid IFRSi või kohaldatava nõukogu direktiivil 86/635/EMÜ põhineva siseriikliku GAAPi kohaselt kasutatakse kvalifitseeruva riskimaandusena, kauplemiseks hoitavatena või kauplemisportfelli kuuluvatena.  Majanduslikuks riskimaanduseks kasutatavaid tuletisinstrumente kajastatakse juhul, kui need kuuluvad kauplemisportfelli või kauplemiseks hoitavate instrumentide portfelli (käesoleva rakendusmääruse V lisa 2. osa punktid 120, 124, 125 ja 137–140). |
| 0220 | **Negatiivse õiglase väärtusega tuletisinstrumendid: bilansiline väärtus**  Aruandekuupäeval finantskohustustena kajastatavate tuletisinstrumentide bilansiline väärtus.  Nõukogu direktiivil 86/635/EMÜ põhineva siseriikliku GAAPi kohaselt hõlmavad nendes veergudes kajastatavad tuletisinstrumendid tuletisinstrumente, mida mõõdetakse soetusmaksumuses või soetusmaksumuses või turuväärtuses, olenevalt sellest, kumb on väiksem, ja mis kuuluvad kauplemisportfelli või on määratletud riskimaandamisinstrumentidena. |
| 0230 | **Negatiivse õiglase väärtusega tuletisinstrumendid: Tinglik väärtus**  IFRSi või kohaldatava nõukogu direktiivil 86/635/EMÜ põhineva siseriikliku GAAPi kohaselt kõigi selliste tuletisfinantsinstrumentide tinglik väärtus (nagu on määratletud käesoleva rakendusmääruse V lisa 2. osa punktides 133–135), mis on sõlmitud ja mida ei ole veel aruandekuupäeval arveldatud ning mille vastaspool on valitsemissektor (nagu on määratletud käesoleva lisa punktides 191–196), kui selle õiglane väärtus on finantsinstitutsiooni jaoks aruandekuupäeval negatiivne. |
| 0240–0260 | **BILANSIVÄLISED RISKIPOSITSIOONID** |
| 0240 | **Nimiväärtus**  Kui bilansivälise kirje otsene vastaspool on valitsemissektor, nagu on määratletud käesoleva lisa punktides 155–160, selliste kohustuste ja finantsgarantiide nimiväärtus, mida ei käsitleta IFRSi ega nõukogu direktiivil 86/635/EMÜ põhineva siseriikliku GAAPi kohaselt tuletisinstrumendina (käesoleva rakendusmääruse V lisa 2. osa punktid 102–119).  Käesoleva rakendusmääruse V lisa 2. osa punktide 43 ja 44 kohaselt on valitsemissektor vahetu vastaspool: a) antud finantsgarantii puhul, kui ta on garanteeritud võlainstrumendi otsene vastaspool ning b) võetud siduva laenuandmiskohustuse ja muu kohustuse puhul, kui ta on vastaspool, kelle krediidiriski kannab aruandev finantsinstitutsioon. |
| 0250 | **Eraldised**  Nõukogu direktiivi 86/635/EMÜ artikli 4 „Kohustused“ lõike 6 punkt c ja samas artiklis osutatud bilansivälised kirjed, artikli 27 lõige 11, artikli 28 lõige 8 ning artikkel 33; IFRS 9.4.2.1(c)(ii), (d)(ii), 9.5.5.20, IAS 37, IFRS 4, käesoleva rakendusmääruse V lisa 2. osa punkt 11.  Kõigi bilansiväliste riskipositsioonide eraldised, sõltumata sellest, kuidas neid mõõdetakse, välja arvatud need, mida mõõdetakse õiglases väärtuses muutustega läbi kasumiaruande vastavalt IFRS 9-le.  IFRSi kohaselt kajastatakse laenuandmiskohustuse väärtuse langust veerus 150, kui finantsinstitutsioon ei saa eraldi kindlaks teha võlainstrumendi kasutatud ja kasutamata summaga seotud eeldatavat krediidikahjumit. Kui kõnealuse finantsinstrumendi kogu eeldatav krediidikahjum ületab instrumendi laenukomponendi bilansilist brutoväärtust, kajastatakse eeldatava krediidikahjumi ülejäänud osa eraldisena veerus 0250. |
| 0260 | **Krediidiriskist tulenevad õiglase väärtuse akumuleeritud negatiivsed muutused**  Bilansiväliste kirjete puhul, mida mõõdetakse õiglases väärtuses muutustega läbi kasumiaruande vastavalt IFRS 9-le, krediidiriskist tulenevad õiglase väärtuse akumuleeritud negatiivsed muutused (käesoleva rakendusmääruse V lisa 2. osa punkt 110). |
| 0270–0280 | **Memokirje: krediidituletisinstrumendid, mille alusvaraks on valitsemissektori suhtes olevad riskipositsioonid**  Kajastatakse krediidituletisinstrumente, mis ei vasta finantsgarantii määratlusele (V lisa 2. osa punktis 58) ja millega seotud tehingud on aruandev finantsinstitutsioon sõlminud muude vastaspooltega kui valitsemissektor ning mille aluseks olev riskipositsioon on valitsemissektori suhtes.  Nendes veergudes ei kajastata riskipositsioone, mis on jaotatud riskide, regulatiivsete lähenemisviiside ja riskipositsiooni klasside lõikes (read 0020–0160). |
| 0270 | **Positiivse õiglase väärtusega tuletisinstrumendid – bilansiline väärtus**  Selliste krediidituletisinstrumentide bilansiline koguväärtus, mille alusvaraks on kajastatud valitsemissektori suhtes olevad riskipositsioonid ja millel on finantsinstitutsiooni jaoks aruandekuupäeval positiivne õiglane väärtus, võtmata arvesse usaldusväärse hindamise nõuetest tulenevat väärtuse korrigeerimist.  Tuletisinstrumentide puhul, mille suhtes kohaldatakse IFRSi, on selles veerus kajastatav väärtus selliste tuletisinstrumentide bilansiline väärtus, mis on aruandekuupäeva seisuga finantsvarad.  Tuletisinstrumentide puhul, mille suhtes kohaldatakse nõukogu direktiivil 86/635/EMÜ põhinevat GAAPi, on selles veerus kajastatav väärtus selliste tuletisinstrumentide õiglane väärtus, millel on aruandekuupäeva seisuga positiivne õiglane väärtus, sõltumata sellest, kuidas neid kajastatakse. |
| 0280 | **Negatiivse õiglase väärtusega tuletisinstrumendid – bilansiline väärtus**  Selliste krediidituletisinstrumentide bilansiline koguväärtus, mille alusvaraks on kajastatud valitsemissektori suhtes olevad riskipositsioonid ja millel on finantsinstitutsiooni jaoks aruandekuupäeval negatiivne õiglane väärtus, võtmata arvesse usaldusväärse hindamise nõuetest tulenevat väärtuse korrigeerimist.  Tuletisinstrumentide puhul, mille suhtes kohaldatakse IFRSi, on selles veerus kajastatav väärtus selliste tuletisinstrumentide bilansiline väärtus, mis on aruandekuupäeva seisuga finantskohustused.  Tuletisinstrumentide puhul, mille suhtes kohaldatakse nõukogu direktiivil 86/635/EMÜ põhinevat GAAPi, on selles veerus kajastatav väärtus selliste tuletisinstrumentide õiglane väärtus, millel on aruandekuupäeva seisuga negatiivne õiglane väärtus, sõltumata sellest, kuidas neid kajastatakse. |
| 0290 | **Riskipositsiooni väärtus**  Selliste riskipositsioonide väärtus, mille suhtes kohaldatakse krediidiriski raamistikku.  Riskipositsioonid, mille suhtes kohaldatakse standardmeetodit: vt määruse (EL) nr 575/2013 artikkel 111. Riskipositsioonid, mille suhtes kohaldatakse sisereitingute meetodit: vt määruse (EL) nr 575/2013 artikkel 166 ja artikli 230 lõike 1 teine lause  Selliste tuletisinstrumentide kajastamisel, mille suhtes kohaldatakse nii vastaspoole krediidiriski kui ka tururiski kapitalinõudeid, tuleb järgida rea jaotiste puhul esitatud juhiseid.  Veergudes 0270 ja 0280 esitatavaid riskipositsioone selles veerus esitatavates andmetes arvesse ei võeta, sest siin esitatava väärtuse aluseks on vaid otsesed riskipositsioonid. |
| 0300 | **Riskiga kaalutud vara**  Riskiga kaalutud vara riskipositsioonide puhul, mille suhtes kohaldatakse krediidiriski raamistikku.  Riskipositsioonid, mille suhtes kohaldatakse standardmeetodit: Vt määruse (EL) nr 575/2013 artikli 113 lõiked 1–5. Riskipositsioonid, mille suhtes kohaldatakse sisereitingute meetodit: vt määruse (EL) nr 575/2013 artikli 153 lõiked 1 ja 3.  Määruse (EL) nr 575/2013 artikli 271 kohaldamisalasse kuuluvate selliste otseste riskipositsioonide kajastamisel, mille suhtes kohaldatakse nii vastaspoole krediidiriski omavahendite nõuet kui ka tururiski omavahendite nõuet, tuleb järgida rea jaotiste puhul esitatud juhiseid.  Veergudes 0270 ja 0280 esitatavaid riskipositsioone selles veerus esitatavates andmetes arvesse ei võeta, sest siin esitatava väärtuse aluseks on vaid otsesed riskipositsioonid. |

|  |  |
| --- | --- |
| Read | Juhised |
| **RISKIPOSITSIOONIDE JAOTUS REGULATIIVSETE LÄHENEMISVIISIDE LÕIKES** | |
| 0010 | **Koguriskipositsioon**  Valitsemissektori suhtes olevate riskipositsioonide (nagu määratletud käesoleva lisa punktides 191–196) kogusumma. |
| 0020–0155 | **Riskipositsioonid, mille suhtes kohaldatakse krediidiriski raamistikku**  Valitsemissektori suhtes olev koguriskipositsioon, mis on riskiga kaalutud vastavalt määruse (EL) nr 575/2013 III osa II jaotisele. Riskipositsioonid, mille suhtes kohaldatakse krediidiriski raamistikku, hõlmavad nii kauplemisportfelliväliseid kui ka kauplemisportfelli kuuluvaid riskipositsioone, mille suhtes kohaldatakse vastaspoole krediidiriski omavahendite nõuet.  Määruse (EL) nr 575/2013 artikli 271 kohaldamisalasse kuuluvad otsesed riskipositsioonid, mille suhtes kohaldatakse nii vastaspoole krediidiriski omavahendite nõuet kui ka tururiski omavahendite nõuet, kajastatakse nii krediidiriski ridadel (0020–0155) kui ka tururiski real (0160): vastaspoole krediidiriskist tulenevad riskipositsioonid kajastatakse krediidiriski ridadel, samas kui tururiskist tulenevad riskipositsioonid kajastatakse tururiski real. |
| 0030 | **Standardmeetod**  Valitsemissektori suhtes olevad riskipositsioonid, mis on riskiga kaalutud vastavalt määruse (EL) nr 575/2013 III osa II jaotise 2. peatükile, sealhulgas kauplemisportfellivälised riskipositsioonid, mille suhtes kohaldatakse vastavalt kõnealusele peatükile riskiga kaalumist vastaspoole krediidiriski puhul. |
| 0040 | **Keskvalitsused**  Riskipositsioonid valitsemissektori üksuste suhtes, mis on keskvalitsused. Need riskipositsioonid on määratud riskipositsiooni klassi „keskvalitsused ja keskpangad“ vastavalt määruse (EL) nr 575/2013 artiklitele 112 ja 114, nagu on täpsustatud vormi C 07.00 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0050 | **Piirkondlikud valitsused ja kohalikud omavalitsused**  Riskipositsioonid valitsemissektori üksuste suhtes, mis on piirkondlikud valitsused või kohalikud omavalitsused. Need riskipositsioonid on määratud riskipositsiooni klassi „piirkondlikud valitsused ja kohalikud omavalitsused“ vastavalt määruse (EL) nr 575/2013 artiklitele 112 ja 115, nagu on täpsustatud vormi C 07.00 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0060 | **Avaliku sektori asutused**  Riskipositsioonid valitsemissektori üksuste suhtes, mis on avaliku sektori asutused. Need riskipositsioonid on määratud riskipositsiooni klassi „avaliku sektori asutused“ vastavalt määruse (EL) nr 575/2013 artiklitele 112 ja 116, nagu on täpsustatud vormi C 07.00 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0070 | **Rahvusvahelised organisatsioonid**  Riskipositsioonid valitsemissektori üksuste suhtes, mis on rahvusvahelised organisatsioonid. Need riskipositsioonid on määratud riskipositsiooni klassi „rahvusvahelised organisatsioonid“ vastavalt määruse (EL) nr 575/2013 artiklitele 112 ja 118, nagu on täpsustatud vormi C 07.00 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0075 | **Muud valitsemissektori üksuste suhtes olevad riskipositsioonid, mille suhtes kohaldatakse standardmeetodit**  Muud kui eespool ridadel 0040–0070 kajastatud valitsemissektori suhtes olevad riskipositsioonid, mis on omavahendite nõuete arvutamise eesmärgil määratud standardmeetodikohastesse riskipositsiooni klassidesse vastavalt määruse (EL) nr 575/2013 artiklile 112. |
| 0080 | **Sisereitingute meetod**  Valitsemissektori suhtes olevad riskipositsioonid, mis on riskiga kaalutud vastavalt määruse (EL) nr 575/2013 III osa II jaotise 3. peatükile, sealhulgas kauplemisportfellivälised riskipositsioonid, mille suhtes kohaldatakse vastavalt kõnealusele peatükile riskiga kaalumist vastaspoole krediidiriski puhul. |
| 0090 | **Keskvalitsused**  Riskipositsioonid valitsemissektori üksuste suhtes, mis on keskvalitsused, kusjuures need riskipositsioonid on määratud riskipositsiooni klassi „keskvalitsused ja keskpangad“ vastavalt määruse (EL) nr 575/2013 artikli 147 lõike 3 punktile a, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0100 | **Piirkondlikud valitsused ja kohalikud omavalitsused [keskvalitsused ja keskpangad]**  Riskipositsioonid valitsemissektori üksuste suhtes, mis on piirkondlikud valitsused või kohalikud omavalitsused, kusjuures need riskipositsioonid on määratud riskipositsiooni klassi „keskvalitsused ja keskpangad“ vastavalt määruse (EL) nr 575/2013 artikli 147 lõikele 3a, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0110 | **Piirkondlikud valitsused ja kohalikud omavalitsused**  Riskipositsioonid piirkondlike valitsuste või kohalike omavalitsuste suhtes ja mis on määratud riskipositsiooni klassi „piirkondlikud valitsused ja kohalikud omavalitsused“ vastavalt määruse (EL) nr 575/2013 artikli 147 lõike 2 punktile a1 alapunktile i, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0120 | **Avaliku sektori asutused [keskvalitsused ja keskpangad]**  Riskipositsioonid valitsemissektori suhtes, mis on avaliku sektori asutused vastavalt määruse (EL) nr 575/2013 artikli 4 lõikele 8, kusjuures need riskipositsioonid on määratud riskipositsiooni klassi „keskvalitsused ja keskpangad“ vastavalt kõnealuse määruse artiklile 147 lõikele 3a, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0130 | **Avaliku sektori asutused**  Riskipositsioonid avaliku sektori asutus suhtes vastavalt määruse (EL) nr 575/2013 artikli 4 lõikele 8, kusjuures need riskipositsioonid on määratud riskipositsiooni klassi „Avaliku sektori asutused“ vastavalt kõnealuse määruse artiklile 147 lõike 4 punkti a1 alapunktile ii, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0140 | **Rahvusvahelised organisatsioonid [keskvalitsused ja keskpangad]**  Riskipositsioonid valitsemissektori üksuste suhtes, mis on rahvusvahelised organisatsioonid, kusjuures need riskipositsioonid on määratud riskipositsiooni klassi „keskvalitsused ja keskpangad“ vastavalt määruse (EL) nr 575/2013 artikli 147 lõike 3 punktile c, nagu on täpsustatud vormide C 08.01 ja C 08.02 juhistes, välja arvatud sätted seoses valitsemissektori suhtes olevate riskipositsioonide ümberjaotamisega teistesse riskipositsiooni klassidesse tulenevalt krediidiriski maandamise tehnikate kohaldamisest, millel on riskipositsioonile asendusmõju, st neid sätteid ei kohaldata. |
| 0155 | **Muud valitsemissektori üksuste suhtes olevad riskipositsioonid, mille suhtes kohaldatakse sisereitingute meetodit**  Muud kui eespool ridadel 0090–0140 kajastatud valitsemissektori suhtes olevad riskipositsioonid, mis on omavahendite nõuete arvutamise eesmärgil määratud sisereitingute meetodi kohastesse riskipositsiooni klassidesse vastavalt määruse (EL) nr 575/2013 artiklile 147. |
| 0160 | **Tururiskiga riskipositsioonid**  Selles veerus kajastatakse positsioone, mille jaoks arvutatakse üks järgmistest määruse (EL) nr 575/2013 III osa IV jaotises sätestatud omavahendite nõuetest:   * omavahendite nõuded positsiooniriski puhul vastavalt määruse (EL) nr 575/2013 artiklile 326; * omavahendite nõuded spetsiifilise või üldriski puhul vastavalt kõnealuse määruse III osa IV jaotise 5. peatükile; * omavahendite nõuded krediidimarginaali riski või makseviivituse riski puhul vastavalt kõnealuse määruse III osa IV jaotise 1a. peatükile. * Omavahendite nõuded, mis on arvutatud vastavalt kõnealuse määruse III osa IV jaotise 1a. peatükile, kui positsiooni mõjutavad laia riskitegurite kategooria krediidimarginaali riskitegurid või kui see on kaasatud finantsinstitutsiooni makseviivituse riski sisemudelisse.   Määruse (EL) nr 575/2013 artikli 271 kohaldamisalasse kuuluvad otsesed riskipositsioonid, mille suhtes kohaldatakse nii vastaspoole krediidiriski omavahendite nõuet kui ka tururiski omavahendite nõuet, kajastatakse nii krediidiriski ridadel (0020–0155) kui ka tururiski real (0160): vastaspoole krediidiriskist tulenev riskipositsioon kajastatakse krediidiriski ridadel, samas kui tururiskist tulenev riskipositsioon kajastatakse tururiski real. |
| 0170–0230 | **RISKIPOSITSIOONIDE JAOTUS JÄRELEJÄÄNUD TÄHTAEGADE LÕIKES**  Järelejäänud tähtaeg arvutatakse kõigi positsioonide puhul päevades, mis jäävad lepingulise tähtaja ja aruandekuupäeva vahele.  Riskipositsioonid valitsemissektori suhtes jaotatakse järelejäänud tähtaja järgi ja määratakse klassidesse järgmiselt:   **[0–3 kuud[**: alla 90 päeva;   **[3 kuud – 1 aasta[**: 90 päeva või enam aga alla 365 päeva;   **[1–2 aastat[**: 365 päeva või enam aga alla 730 päeva;   **[2–3 aastat[**: 730 päeva või enam aga alla 1 095 päeva;   **[3–5 aastat[**: 1 095 päeva või enam aga alla 1 825 päeva;   **[5–10 aastat[**: 1 825 päeva või enam aga alla 3 650 päeva;   **[10 aastat ja enam**: 3 650 päeva või enam.  Kui lepinguline lõpptähtaeg on varasem kui aruandekuupäev (st aruandekuupäeva ja lõpptähtaja vahe on negatiivne), määratakse riskipositsioon klassi 0–3 kuud.  Järelejäänud tähtajata riskipositsioonid jagatakse järelejäänud tähtaja klassidesse nende etteteatamistähtaja või muude lepinguliste tähtajale viitavate tunnuste alusel. Kui etteteatamistähtaega määratud ei ole ja puuduvad ka muud lepingulised tähtajale viitavad tunnused, paigutatakse riskipositsioon järelejäänud tähtaja klassi 10 aastat ja enam. |