HR

PRILOG II.

„PRILOG II.

**UPUTE ZA IZVJEŠĆIVANJE O REGULATORNOM KAPITALU I KAPITALNIM ZAHTJEVIMA**

**DIO II.: UPUTE ZA OBRASCE**

(…)

3.6. C 11.00 – Rizik namire/isporuke (CR SETT)

3.6.1. Opće napomene

99. U ovom se obrascu traže informacije o transakcijama iz knjige trgovanja i transakcijama iz knjige pozicija kojima se ne trguje koje nisu namirene nakon datuma dospijeća te kapitalnim zahtjevima za rizik namire iz članka 92. stavka 3. točke (c) podtočke ii. i članka 378. Uredbe (EU) 575/2013.

100. U obrascu CR SETT institucije iskazuju informacije o riziku namire/isporuke u vezi s dužničkim i vlasničkim instrumentima, stranim valutama i robi koje drže u svojoj knjizi trgovanja ili knjizi pozicija kojima se ne trguje.

101. U skladu s člankom 378. Uredbe (EU) 575/2013, na repo transakcije, transakcije pozajmljivanja vrijednosnih papira ili robe drugoj strani ili od druge strane u vezi s dužničkim i vlasničkim instrumentima, valutama i robom ne primjenjuju se kapitalni zahtjevi za rizik namire/isporuke. Međutim, potrebno je napomenuti da se na izvedenice i transakcije s dugim rokom namire koje nisu namirene nakon datuma dospijeća ipak primjenjuju kapitalni zahtjevi za rizik namire/isporuke kako je određeno u članku 378. Uredbe (EU) 575/2013.

102. U slučaju transakcija nenamirenih nakon datuma dospijeća, institucije izračunavaju razliku u cijeni kojoj su izložene. To je razlika između ugovorene cijene namire za određeni dužnički i vlasnički instrument, valutu ili robu i njezine sadašnje tržišne vrijednosti, ako je ta razlika gubitak za instituciju.

103. Institucije tu razliku množe s odgovarajućim faktorom iz tablice 1 iz članka 378. Uredbe (EU) 575/2013 kako bi se odredili odgovarajući kapitalni zahtjevi.

104. U skladu s člankom 92. stavkom 4. točkom (b) Uredbe (EU) 575/2013, kapitalni zahtjevi za rizik namire/isporuke množe se s 12,5 kako bi se izračunao iznos izloženosti riziku.

105. Potrebno je napomenuti da kapitalni zahtjevi za slobodne isporuke iz članka 379. Uredbe (EU) 575/2013 nisu u opsegu obrasca CR SETT. Ti kapitalni zahtjevi iskazuju se u obrascima za kreditni rizik (CR SA, CR IRB).

3.6.2. Upute za specifične pozicije

|  |  |
| --- | --- |
| **Stupci** | |
| 0010 | TRANSAKCIJE KOJE NISU NAMIRENE PO CIJENI NAMIRE  Institucije transakcije nenamirene nakon datuma dospijeća iskazuju po odgovarajućim dogovorenim cijenama namire iz članka 378. Uredbe (EU) 575/2013.  Sve nenamirene transakcije uključuju se u ovaj stupac, bez obzira na to jesu li nakon datuma namire s dobitkom ili gubitkom. |
| 0020 | IZLOŽENOST NA OSNOVI RAZLIKE U CIJENI ZBOG NENAMIRENIH TRANSAKCIJA  Institucije iskazuju razliku između dogovorene cijene namire i njezine sadašnje tržišne vrijednosti za dotični dužnički i vlasnički instrument, valutu ili robu, ako je ta razlika gubitak za instituciju, kako je navedeno u članku 378. Uredbe (EU) 575/2013.  U ovom se stupcu iskazuju samo transakcije s gubitkom koje nisu namirene nakon datuma namire. |
| 0030 | KAPITALNI ZAHTJEVI  Institucije iskazuju vrijednost izloženosti prije smanjenja kreditnog rizika u skladu s člankom 378. Uredbe (EU) br. 575/2013. |
| 0040 | IZNOS UKUPNE IZLOŽENOSTI RIZIKU NAMIRE  U skladu s člankom 92. stavkom 4. točkom (b) Uredbe (EU) br. 575/2013, institucije svoje kapitalne zahtjeve iskazane u stupcu 0030 množe s 12,5 kako bi dobile iznos izloženosti riziku namire. |

|  |  |
| --- | --- |
| **Redci** | |
| 0010 | Ukupne nenamirene transakcije u knjizi pozicija kojima se ne trguje  Institucije iskazuju agregirane informacije o riziku namire/isporuke za pozicije iz knjige pozicija kojima se ne trguje (kako je navedeno u članku 92. stavku 4. točki (ca) i članku 378. Uredbe (EU) 575/2013).  Institucije u {r0010;c0010} iskazuju agregirani zbroj transakcija nenamirenih nakon datuma dospijeća po odgovarajućim dogovorenim cijenama namire.  Institucije u {r0010;c0020} iskazuju agregirane informacije o izloženosti na osnovi razlike u cijeni zbog nenamirenih transakcija s gubitkom.  Institucije u {r0010;c0030} iskazuju agregirane kapitalne zahtjeve dobivene izračunom kapitalnih zahtjeva za nenamirene transakcije množenjem „razlike u cijeni” iskazane u stupcu 0020 s odgovarajućim faktorom na temelju na broja radnih dana nakon datuma namire (kategorije iz tablice 1 iz članka 378. Uredbe (EU) 575/2013). |
| 0020-0060 | Transakcije nenamirene do 4 dana (faktor 0 %)  Transakcije nenamirene od 5 do 15 dana (faktor 8 %)  Transakcije nenamirene od 16 do 30 dana (faktor 50 %)  Transakcije koje nisu namirene između 31 i 45 dana (faktor 75 %)  Transakcije nenamirene 46 ili više dana (faktor 100 %)  Institucije u redcima od 0020 do 0060 iskazuju informacije o riziku namire/isporuke za pozicije iz knjigu pozicija kojima se ne trguje u skladu s kategorijama iz tablice 1 iz članka 378. Uredbe (EU) 575/2013.  Nisu propisani kapitalni zahtjevi za rizik namire/isporuke za transakcije koje su nenamirene manje od 5 radnih dana nakon datuma namire. |
| 0070 | Ukupne nenamirene transakcije u knjizi trgovanja  Institucije iskazuju agregirane informacije o riziku namire/isporuke za pozicije iz knjige trgovanja (kako je navedeno u članku 92. stavku 4. točki (ca) i članku 378. Uredbe (EU) 575/2013).  Institucije u {r0070;c0010} iskazuju agregirani zbroj transakcija nenamirenih nakon datuma dospijeća po odgovarajućim dogovorenim cijenama namire.  Institucije u {r0070;c0020} iskazuju agregirane informacije o izloženosti na osnovi razlike u cijeni zbog nenamirenih transakcija s gubitkom.  Institucije u {r0070;c0030} iskazuju agregirane kapitalne zahtjeve dobivene izračunom kapitalnih zahtjeva za nenamirene transakcije množenjem „razlike u cijeni” iskazane u stupcu 0020 s odgovarajućim faktorom na temelju na broja radnih dana nakon datuma namire (kategorije iz tablice 1 iz članka 378. Uredbe (EU) 575/2013). |
| 0080-0120 | Transakcije nenamirene do 4 dana (faktor 0 %)  Transakcije nenamirene od 5 do 15 dana (faktor 8 %)  Transakcije nenamirene od 16 do 30 dana (faktor 50 %)  Transakcije koje nisu namirene između 31 i 45 dana (faktor 75 %)  Transakcije nenamirene 46 ili više dana (faktor 100 %)  Institucije u redcima od 0080 do 0120 iskazuju informacije o riziku namire/isporuke za pozicije iz knjige trgovanja u skladu s kategorijama iz tablice 1 iz članka 378. Uredbe (EU) 575/2013.  Nisu propisani kapitalni zahtjevi za rizik namire/isporuke za transakcije koje su nenamirene manje od 5 radnih dana nakon datuma namire. |