BG

ПРИЛОЖЕНИЕ II

„ПРИЛОЖЕНИЕ II

**УКАЗАНИЯ ЗА ДОКЛАДВАНЕ НА ИНФОРМАЦИЯ ЗА СОБСТВЕНИТЕ СРЕДСТВА И КАПИТАЛОВИТЕ ИЗИСКВАНИЯ**

## ЧАСТ II: УКАЗАНИЯ ОТНОСНО ОБРАЗЦИТЕ

(…)

9. Прагове за търговския портфейл и пазарния риск, разграничение между търговския и банковия портфейл и прекласификации

9.1 C 90.00 – Прагове за търговския портфейл и пазарния рискT

9.1.1 Общи бележки

1. В този образец се предоставя информация относно резултата от изчислението по член 94 от Регламент (ЕС) № 575/2013 (дерогация за несъществен търговски портфейл) и изчисления в съответствие с член 325а от Регламент (ЕС) № 575/2013 размер на изложената на пазарен риск балансова и задбалансова дейност на институцията.

9.1.2 Указания относно конкретни позиции

1. Резултатът от изчислението по член 94 от Регламент (ЕС) № 575/2013 и информацията за размера на изложената на пазарен риск балансова и задбалансова дейност на дадена институция, изчислен в съответствие с член 325а от Регламент (ЕС) № 575/2013, се докладват поотделно в редове 0010—0030 към края на всеки месец в тримесечието, за което се отнася докладът.

|  |  |
| --- | --- |
| **Ред** | **Препратки към нормативни актове и указания** |
| 0010 | **Месец 3**  Данни към последния ден на третия месец от тримесечието, за което се отнася докладът. |
| 0020 | **Месец 2**  Данни към последния ден на втория месец от тримесечието, за което се отнася докладът. |
| 0030 | **Месец 1**  Данни към последния ден на първия месец от тримесечието, за което се отнася докладът. |

|  |  |
| --- | --- |
| **Колона** | **Препратки към нормативни актове и указания** |
| 0010 | **Балансова и задбалансова дейност, изложена на пазарен риск**  Член 325a, параграф 2 от Регламент (ЕС) № 575/2013.  Институциите докладват абсолютната стойност на балансовата и задбалансовата си дейност, изложена на пазарен риск, изчислена в съответствие с член 325а, параграф 2 от Регламент (ЕС) № 575/2013. |
| 0020—0060 | **Разбивка по нормативно определени портфейли**  Данните за балансовата и задбалансовата дейност, изложена на пазарен риск, се разбиват по търговски и банков портфейл. |
| 0020-0040 | **Търговски портфейл**  Позициите, отнесени към търговския портфейл, които са включени в изчислението по член 325а, параграф 2 от Регламент (ЕС) № 575/2013. |
| 0030—0040 | **в т.ч.: Дейност в търговския портфейл за целите на член 94 от Регламент (ЕС) № 575/2013**  Член 94, параграф 3 от Регламент (ЕС) № 575/2013  Както се изисква по член 94, параграф 3, буква б) от Регламент (ЕС) № 575/2013, институциите докладват пазарните стойности към последния ден на месеца; когато пазарните стойности не са налични, се докладват справедливите стойности към същата дата или, когато пазарните стойности и справедливите стойности не са налични към тази дата — най-актуалната пазарна стойност или справедлива стойност. |
| 0030 | **Общо**  Член 94, параграф 3 от Регламент (ЕС) № 575/2013  Абсолютната стойност на дългите и късите позиции се събира съгласно изискването по член 94, параграф 3, буква в) от Регламент (ЕС) № 575/2013. |
| 0040 | **в % от общите активи**  Член 94, параграф 1, буква а) от Регламент (ЕС) № 575/2013  За целите на член 94 от Регламент (ЕС) № 575/2013 размерът на дейността в търговския портфейл се изразява като процент от общите активи. |
| 0050—0060 | **Банков портфейл**  Позициите, отнесени към банковия портфейл, които са включени в изчислението по член 325а, параграф 2 от Регламент (ЕС) № 575/2013.  Институциите докладват позициите в банковия портфейл, изложени на пазарен риск, с разбивка по позиции, изложени на валутен риск, и позиции, изложени на стоков риск.  Съответните стойности се определят в съответствие с член 325а, параграф 2, букви г) и д) от Регламент (ЕС) № 575/2013. |
| 0070 | **в % от общите активи**  Член 325а, параграф 1, буква а) от Регламент (ЕС) № 575/2013.  Балансовата и задбалансовата дейност, изложена на пазарен риск, се изразява като процент от общите активи. |
| 0080 | **Общи активи**  Член 94, параграф 1, буква а) и член 325а, параграф 1, буква а) от Регламент (ЕС) № 575/2013. |

9.2 Разграничаване на търговския и банковия портфейл (BOU)

9.2.1 Общи бележки

209a. Този образец се използва за предоставяне на информация за състава на търговския портфейл (BOU1) с оглед на предвидените в член 104 от Регламент (ЕС) № 575/2013 презумпции за включване на инструменти в портфейлите.

9.2.2 C 90.05 - Граница: Търговски портфейл (BOU1)

9.2.2.1 Общи бележки

209б. Институциите докладват в настоящия образец всички позиции, отнесени към търговския портфейл съгласно посоченото в член 4, параграф 1, точка 85 от Регламент (ЕС) № 575/2013, без инструментите и позициите, изключени от изчисляването на прага, посочен в член 325а от Регламент (ЕС) № 575/2013.209в.Чрез дерогация от член 21, параграф 1, буква а) от Регламент (ЕС) 2021/451 институциите докладват нула в редове 0010 и 0020, колони 0020 („Задължително в търговския портфейл“), 0130 („Инструменти, включени в търговския портфейл с одобрението на компетентния орган: Инструменти в хедж фондове“) и 0140 („Други инструменти“), съответно, ако търговският им портфейл не включва инструменти, съответстващи на описанието на съответното поле.

9.2.2.2 Указания относно конкретни позиции

|  |  |
| --- | --- |
| **Колона** | **Препратки към нормативни актове и указания** |
| 0010—0150 | **Търговски портфейл: Съвкупни позиции: Стойност в резултат на член 325а от Регламент (ЕС) № 575/2013 (нетна (+) положителна/(−) отрицателна пазарна стойност)**  Член 4, параграф 1, точка 86, член 104 и член 325а, параграф 2, буква а) от Регламент (ЕС) № 575/2013.  Институциите докладват отделно информация за съвкупните дълги позиции и за съвкупните къси позиции. Те определят стойността на съвкупната дълга (къса) позиция в съответствие с член 325а, параграф 2 от Регламент (ЕС) № 575/2013 със следната дерогация: Когато на стойността на съвкупната дълга (къса) позиция съответства нетна положителна пазарна стойност, в този образец се докладва положителна стойност; когато на стойността на съвкупната дълга (къса) позиция съответства нетна отрицателна пазарна стойност — се докладва отрицателна стойност. |
| 0010 | **Съвкупни позиции — в т.ч.: в чуждестранна валута**  В тази колона се докладва тези инструменти, които са деноминирани във валута, различна от отчетната, които имат базов инструмент, деноминиран в такава валута, или които имат валутна позиция като базов инструмент. |
| 0020—0120 | **Съвкупни позиции — Задължително в търговския портфейл**  Когато даден инструмент отговаря на повече от едно условие, за да бъде включен в търговския портфейл, институциите го посочва в колоната, която считат за най-подходяща измежду колони 0030—0120. Инструментите, класифицирани като държани с цел търгуване съгласно счетоводната рамка, се посочват в колона 0120 само ако не могат да бъдат отнесени към нито една от колони 0030—0110. |
| 0020 | **Задължително в търговския портфейл** |
| 0030 | **Инструменти в АПКТ**  Член 104, параграф 2, първа алинея, буква а) от Регламент (ЕС) 575/2013 |
| 0040 | **Инструменти, които биха породили нетна къса кредитна или капиталова позиция в банковия портфейл**  Член 104, параграф 2, първа алинея, буква б) от Регламент (ЕС) 575/2013 |
| 0050 | **Инструменти, произтичащи от задължения за поемане на емисии на ценни книжа**  Член 104, параграф 2, първа алинея, буква в) от Регламент (ЕС) 575/2013 |
| 0060 | **Инструментите, произтичащи от дейностите по поддържане на пазара**  Член 104, параграф 2, първа алинея, буква д) от Регламент (ЕС) 575/2013 |
| 0070 | **ПКИ**  Член 104, параграф 2, първа алинея, буква е) от Регламент (ЕС) 575/2013 |
| 0080 | **Борсово котирани капиталови инструменти**  Член 104, параграф 2, първа алинея, буква ж) от Регламент (ЕС) 575/2013 |
| 0090 | **СФЦК, сключени във връзка с търгуване**  Член 104, параграф 2, първа алинея, буква з) от Регламент (ЕС) 575/2013 |
| 0100 | **Опции или други деривати, вградени в собствените задължения на институцията (разделени)**  Член 104, параграф 2, първа алинея, буква и) и трета алинея от Регламент (ЕС) 575/2013 |
| 0110 | **Собствени задължения на институцията с вградени опции или други деривати (неразделени)**  Член 104, параграф 2, първа алинея, буква и) и четвърта алинея от Регламент (ЕС) 575/2013 |
| 0120 | **Инструменти, класифицирани като държани с цел търгуване съгласно счетоводната рамка (които не са включени в предходните колони)**  Член 104, параграф 2, първа алинея, буква г) от Регламент (ЕС) 575/2013  Инструментите, класифицирани като държани с цел търгуване съгласно счетоводната рамка, се посочват в тази колона само ако не могат да бъдат отнесени към нито една от колони 0030—0110. |
| 0130 | **Съвкупни позиции — Инструменти, включени в търговския портфейл с одобрението на компетентния орган: Инструменти в хедж фондове**  Член 104, параграф 4а от Регламент (ЕС) № 575/2013 |
| 0140—0150 | **Съвкупни позиции — Други инструменти**  В тази колона се докладват инструменти, ако са отнесени към търговския портфейл в съответствие с член 4, параграф 1, точка 85 от Регламент (ЕС) № 575/2013 и не са докладвани в колони 0020—0130. |
| 0140 | **Други инструменти** |
| 0150 | **Други инструменти — в т.ч.: Инструменти в търговския портфейл поради липса на доказателства за класифициране в банковия портфейл**  Член 104, параграф 6, второ изречение от Регламент (ЕС) № 575/2013 |

|  |  |
| --- | --- |
| **Ред** | **Препратки към нормативни актове и указания** |
| 0010-0020 | **Всички инструменти в търговския портфейл, взети предвид при прага по член 325а от Регламент (ЕС) № 575/2013** |
| 0030-0040 | **Инструменти, по които основният рисков фактор е общ лихвен риск или риск от кредитния спред** |
| 0050-0060 | **Инструменти, по които основният рисков фактор е капиталов риск** |
| 0070-0080 | **Инструменти, по които основният рисков фактор е валутен риск** |
| 0090-0100 | **Инструменти, по които основният рисков фактор е стоков риск** |
| 0110-0120 | **Други инструменти в търговския портфейл, включително инструменти, по които основният рисков фактор е остатъчен риск**  Институциите докладват в тези редове всеки отнесен към търговския портфейл инструмент, по който основният рисков фактор не е един от посочените в редове 0030—0100 рискови фактори. Тези редове включват поне инструментите, чийто основен рисков фактор е остатъчен риск. |
| 0130-0140 | **Поясняваща позиция: Инструменти, класифицирани като държани с цел търгуване съгласно счетоводната рамка**  Член 104, параграф 2, първа алинея, буква г) от Регламент (ЕС) 575/2013 |

9.3 C 24.01 - Разграничаване на търговския портфейл — Прекласифициране между портфейли (MOV)

9.3.1 Общи бележки

1. Този образец се използва за предоставяне на информация за прекласифицирането на позиции в съответствие с член 104а от Регламент (ЕС) № 575/2013.
2. Прекласификациите се докладват в този образец само в следните два случая:
   1. когато компетентният орган е дал разрешение за прекласифициране на позиция от търговския портфейл като позиция в банковия портфейл или обратно;
   2. когато прекласификацията отговаря на условията, посочени в член 104а, параграф 6 от Регламент (ЕС) № 575/2013, и може да бъде извършена без изричното разрешение на компетентния орган.
3. В образеца се докладват следните прекласифицирани инструменти:
   1. инструменти, прекласифицирани през тримесечието, за което се отнася докладът. Всички инструменти, прекласифицирани през тримесечието, се докладват в образеца, независимо дали прекласифицирането води до намаляване на капиталовите изисквания, или не. Инструмент, прекласифициран през тримесечието, се докладва дори ако е бил отписан или неговият падеж е настъпил между датата на прекласификацията и референтната дата на доклада;
   2. прекласифицирани през предходни периоди на докладване инструменти, които все още пораждат капиталово изискване в съответствие с член 104а, параграф 3, буква б) от Регламент (ЕС) № 575/2013 към референтната дата на доклада;
   3. прекласифицирани през предходни периоди на докладване инструменти, които са породили капиталово изискване в съответствие с член 104а, параграф 3, буква б) от Регламент (ЕС) № 575/2013 към предходната референтна дата, когато решението на компетентния орган да разреши признаването на намалението на капиталовите изисквания влиза в сила през тримесечието, за което се отнася докладът.
4. Институциите докладват информация за прекласифицирането поотделно за всеки прекласифициран инструмент.
5. Полето „нетираща група“ се използва, за да се посочи нетиращата група, която включва субекта, който е държал позицията към референтната дата или към датата на падежа или отписването, според случая.

9.3.2 Указания относно конкретни позиции

|  |  |
| --- | --- |
| **Колона** | **Препратки към нормативни актове и указания** |
| 0010 | **Идентификационен номер на прекласификацията**  Вътрешен (буквено-цифров) код, използван от докладващия субект за идентифициране на прекласифицирания инструмент или на прекласификацията, според случая.  Всяка прекласификация се свързва с различен идентификационен номер на прекласификацията. Идентификационният номер, определен за една и съща прекласификация, е уникален и се използва последователно във всички доклади и във времето.  Той представлява идентификатор на реда и трябва да е индивидуален за всеки ред от образеца. |
| 0020 | **Вид на инструмента**  Кратко описание на прекласифицирания инструмент, което позволява да се разберат естеството и основните характеристики на прекласифицирания инструмент.  Когато инструментът, който е бил прекласифициран, има международен идентификационен код на ценни книжа („ISIN“), последният се включва в описанието в допълнение към основните характеристики на инструмента. |
| 0030 | **Нормативен портфейл, от който инструментът е прекласифициран**  Посочва се една от следните две възможности:   * Търговски портфейл Член 4, параграф 1, точка 86 от Регламент (ЕС) № 575/2013 * Банков портфейл  Състои се от всички позиции, които не са включени в търговския портфейл. |
| 0040 | **Нормативен портфейл, в който инструментът е прекласифициран**  Посочва се една от следните две възможности:   * Търговски портфейл Член 4, параграф 1, точка 86 от Регламент (ЕС) № 575/2013 * Банков портфейл Състои се от всички позиции, които не са включени в търговския портфейл. |
| 0050 | **Причина за прекласифицирането**  Обясняват се извънредните обстоятелства, водещи до прекласифициране на позицията между нормативните портфейли. В това поле трябва да бъде дадено достатъчно подробно обяснение, обосноваващо защо прекласифицирането се счита за породено от извънредни обстоятелства. |
| 0060 | **Предварително разрешение (статус)**  Член 104а, параграфи 2 и 6 от Регламент (ЕС) № 575/2013  Когато не се изисква предварително разрешение от компетентния орган в съответствие с член 104а, параграф 6 от Регламент (ЕС) № 575/2013, в тази колона институциите посочват „Не се изисква предварително разрешение“. Когато се изисква и е получено предварително разрешение, се посочва „Получено предварително разрешение“. |
| 0070 | **Дата на прекласифицирането**  Член 104а, параграф 2 и параграф 6, първо изречение от Регламент (ЕС) № 575/2013 |
| 0080 | **Нетно (+) увеличение или (−) намаление на капиталовите изисквания в резултат на прекласифицирането**  Нетната промяна в размера на капиталовите изисквания, произтичаща от прекласифицирането на позицията, изчислена в съответствие с член 104а, параграф 4 от Регламент (ЕС) № 575/2013.  Увеличението на капиталовите изисквания, произтичащо от прекласификацията, се докладва с положителен (+) знак, а намалението на капиталовите изисквания — с отрицателен (–). |
| 0090 | **Добавка към капиталовите изисквания поради прекласифицирането**  Ако нетната промяна в размера на капиталовите изисквания, произтичаща от прекласифицирането на позицията, изчислена в съответствие с член 104а, параграф 4 от Регламент (ЕС) № 575/2013, представлява намаление на капиталовите изисквания на институцията и компетентният орган не е разрешил признаването на това намаление в съответствие с член 104а, параграф 3, буква б) от Регламент (ЕС) № 575/2013, размерът на намалението се докладва с положителен знак. Сумата съответно представлява добавката към капиталовите изисквания за въпросната прекласификация.  Когато компетентният орган е разрешил признаването на намалението на капиталовите изисквания в съответствие с член 104а, параграф 3, буква б) от Регламент (ЕС) № 575/2013, тази колона се оставя празна. |
| 0100 | **Дата на падеж или предвидено отписване на инструмента**  Когато не се предвижда отписване, се докладва падежът на инструмента.  Когато се предвижда инструментът да бъде отписан преди падежа му, се докладва датата на предвиденото отписване.  Когато са известни само месецът и годината на падежа или отписването, датата на падежа или предвиденото отписване на инструмента се докладва като последния ден от месеца. Когато е известна само годината на отписването, датата на падежа или предвиденото отписване се докладва като 31 декември на тази година.  Когато датата на падежа или предвиденото отписване на инструмента не може да бъде определена или не е известна, в тази колона се посочва 31 декември 9999 г. |
| 0110 | **Дата, от която компетентният орган разрешава признаването на намаляването на капиталовите изисквания**  Член 104а, параграф 3, буква б) от Регламент (ЕС) № 575/2013  Когато прекласифицирането е довело до нетно увеличение на капиталовите изисквания и компетентният орган не е разрешил признаването на намаляването на капиталовите изисквания, не се посочва дата.“ |